hu hu hu hu hu hu hu hu hu hu hu hu hu hu hu hu ru hu hu hu hu hu hu sk en en hu hu hu hu hu hu hu hu sv hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu en hu hu en en hu hu hu hu hu hu hu hu hu hu en
Miért izgalmas játék a zengi-bongi varázsolda?
Legyél te az első hozzászóló!
péntek, 26 október 2018 13:39
Mert csodák történnek közben. Olyan gyerekek, akik percekre bírnak csak leülni, megtapasztalják, milyen az, amikor nyugton ülnek, és hasukon egy hangtál rezeg. Vagy mennyire szép hangja van, amikor megüti. Milyen érzés, amikor a mozgásával irányíthatja karmesterként a többieket.
Vagy az olyan gyermek, aki nem mer megszólalni, társaihoz fordulni, elragadhatja a legbrutálisabb hangú vihargépet, és ő maga lehet a vihar! Sosem felejtem el azt az átszellemült tekintetet, amelyet egy kislány arcán láttam! A beszéd helyett a hang….mint kifejezőeszköz! És megtanulhatja, hogy semmi nem megy egyszerre. A hangtálat nem könnyű megfogni, megütni, de megéri megtanulni!
Furcsa dolog, hogy itt együtt van a négyéves, meg a nyolcéves! De képzeljétek, az itt nem számít. Négyévesünk csacsog, talpraesett, és ha kell, finoman üti meg a hangtálat.
A nagyobb segít a kicsinek bebújni a takaró alá, ha jön a vihar! Lehet jókat játszani, mesélni, szaladgálni, közben érdekes hangszereket kipróbálni.
És ha a szülő visszajelzi a változásokat, akkor meg külön hasznos, hisz ezeket tudjuk beépíteni a folyamatba. Nem is hiszik el a szülők, mekkora probléma, ha egy gyermek zárkózott, szorongó. Az iskola nemcsak a tantárgyak bebiflázásáról szól, hanem a társas kapcsolatok működtetéséről. És az élet is. Tehát még időben vagyunk…kezdjük ezzel!
A hiperaktív gyermek pedig megtanulja kicsit visszafogni magát, kordában tartani magát. Ha mindig csak olyan tevékenységeket végez, ahol a fizikailag lefárad, akkor nem is adunk lehetőséget az efféle tanulásra neki.
Fontos információ lehet az is, ha egy gyermek a bekötött szemes játékban más irányba indul el, mint ahonnan a hang jön. Ezeket mind megfigyelve, megbeszélve érhetünk el terápiás hatást, a gyermek meg jól szórakozik közben!
Érdemes megtapasztalni. Jelenleg folyik a tanfolyamom, de indulhat a későbbiekben is. Ha intézményében szeretne ilyet, keressen meg!
művészet-és szocioterapeuta, Peter Hess hangmasszőr
Mitől lesz egy folyamat terápiás?
Kategória: Hangterápia / Játék hangtálakkal
Legyél te az első hozzászóló!
Zengi-bongi varázsolda hangtálas csoportom 6 gyermekkel folyik. Ez az első olyan csoport, ahol csak fiúk vannak. Siserehad, és nem könnyű!
A hetedik alkalom volt a választóvonal. Ennyi időre volt szükség ahhoz, hogy a kis csapat megszokja egymást, a szabályokat, és felszabadultan játsszon. Ne féljen a hangtálaktól sem, meg merje ütni. Végre tudnak már kicsit egymásra figyelni, kivárni. Most kezdődik igazán a folyamat!
Persze, mindig akad olyan, hogy valamelyik gyereknek rossz napja van. Nem érdemes ezekből hosszútávú következtetést levonni. Kisebb gyerekeknél még nagyon sok a befolyásoló tényező, hogy adott időben hogyan érzi magát. Sok minden közrejátszik ebben: hogyan aludt, hogyan ébredt, időjárási front, vita valamelyik szülővel, stb...
De mitől is lesz ez a játékos csoport tulajdonképpen terápia? Hát attól, hogy a szülőkkel időről-időre beszélünk néhány szót a tapasztalatokról. Van-e változás otthon, a csoportban? Adott játékban, feladatban hogyan reagált a gyermek...Ezeket egyeztetve hasznos információkhoz jutunk, mely otthon is és a csoportban is felhasználható. Nyomon követjük a változásokat, regálunk rá, beépítjük tapasztalatainkat a folyamat tervezésébe.
Fontos lépés ez, talán szülőként is nyújt egy másfajta gondolkodási mintát. Hogyan lehet indirekt eredményeket elérni? És ami tanulságos számomra is:
türelem, türelem és türelem!
Még magam is megdöbbentem, hogy a hetedik alkalom hozta azt, amit vártam. Minden csoport más és más. Tudomásul kell vennem. És így van ez szülőként is a gyerekekkel.
Ugyan él bennünk az összehasonlítás, de el kell fogadnunk, hogy
Egyedi az a tempó is, ahogy beilleszkedik valahova. Nehéz elvárásmentesnek lenni, valljuk be!
Együtt tanulunk tehát. Terapeuta és szülő, szülő és terapeuta, valamint gyermek és az összes résztvevő....
Kategória: Hangterápia / Játék hangtálakkal
Legyél te az első hozzászóló!
vasárnap, 06 március 2016 21:17
A Peter Hess terápiás hangtálak kiváló minőségű bronzból készülnek, amit a tradícók szerint további fémekkel ötvöznek. Az ötvözetből először egy vastag korongot öntenek, amiből kovácsolással alakítják ki a hangtálat. Egy hangtál készítésén 4-6 kovács dolgozik. A nyersdarabot akár százszor is izzítják és hűtik, míg eléri a kívánt hangot, formát. A végén kézzel simára esztergálják a felületet. Peter Hess mérésekkel biztosítja a hangtálak minőségét. Amelyek nem felelnek meg a szigorú előírásoknak, azok nem kaphatják meg a Peter Hess védjegyet. A hangtálak hanspektruma nagyon széles lehet. A Különféle testtájékhoz különféle tálakat alkalmazunk. Méretben is többfélék a tálak, van kisméretű készlet és nagyméretű készlet. A testtájékok szerint a legnagyobb méretű tál a medence tál, majd az univerzális vagy ízületi tál, szívtál és a fejtál a legkisebb méretű. A legnagyobb méretű medencetál a legmélyebb hangú, hangtartománya 100-1000 Hz között mozog, az ütőtől is függően. Súlya 1500, 2000 grammos.
Az univerzális vagy ízületi tálnak már a neve is jelzi, hogy széles a hangspektruma. Nagyon intenzívek a rezgései és az egész testre képesek hatni. Hangtartománya 100-2800 Hz közé tehető, súlya 900-1000 gramm.
A szívtál magasabb hangjai a szív és a hát felső területeit szólítják meg. Méretétől függően 200-1200 Hz-es frekvenciatartományt mutat. A kis szívtál súlya 600-650 gramm, a nagy szívtál kb. 1300 gramm.
A hangmasszázs végén alkalmazzuk a legmagasabb hangú zentálat vagy fejtálat, hogy visszahozzuk páciensünket a relaxált állapotból.
A hangtálak hangja aszerint is más, hogy milyen ütővel ütjük meg. Vannak keményebb és puhább ütők, méretük szerint kicsi, közepes és nagy méretűek. Gumisbevonatúak, filces végűek.
A hangtálakat óvni kell savtartalmú folyadékoktól, sós közegtől. Mindig tisztán kell tartani és be lehet vonni vékonyan kókuszolajjal.
Még az ónos eső sem tudott elriasztani
Kategória: Hangterápia / Játék hangtálakkal
Legyél te az első hozzászóló!
szombat, 09 január 2016 21:35
Még az ónos eső sem tudott elriasztani ma hat szülőt, hogy csemetéjét elhozza az Almafa Gyerekházba Pomázon! Ma kezdődött a Zengi-Bongi Varázsolda hangtálas csoport. Izgatottan vártam a mai napot, mert nem tudtam, hányan jönnek, mekkora gyerekek lesznek zömében, de azt tudtam, hogy tetszeni fog nekik, ha kipróbálják! Mikor megláttam a tükörjég járdát és utcát, akkor gondoltam, hogy sokan nem tudnak ma eljönni. De nem lombozott le a dolog, hiszen a jövő héten még lehetőséget kapnak azok, akik ma nem tudtak megérkezni, hogy kipróbálhassák ezt a varázslatot.
Hat csemete ült le izgatottan a körberakott párnákra. Imádni valóak voltak. Alig bírták kivárni, míg elmondtam a mondandómat, rögtön kezükbe akarták kaparintani a csoda-tálakat, és megütni, megkopogtatni, hallgatni, érezni. Az egyik kislány, ahogy megütötte a tálat, elkezdett ugrálni örömében. Két fiú és négy lány volt a csoportban, hasonló korúak, öt-hat évesek.
A szülők is bent voltak a csoportban egy kis bemutató foglalkozáson, ami azért mindig más, mint amikor „magunk között” vagyunk. Van, amelyik gyerek ilyenkor jobban szorong, míg mások inkább produkálják magukat a szülő jelenlétében. Én úgy éreztem, a mi kis csoportunk inkább visszafogottabb volt.
Hamar elszaladt az időnk. Tanultuk megfogni a hangtálakat, megütni, érezni. Kipróbáltuk a vízzel teli tálat ütni, hogyan viselkedik. Volt fröcskölés!
Kerestünk bekötött szemmel hangokat. Ismerkedtünk hangszerekkel is, köztük némelyik vicces „hangszerrel” is. A fiúknak különösen tetszett például a kiselejtezett processzorhűtő ciripelő hangja.
Mesebeli utazásra is indultunk a gong és a hangszerek segítségével. Volt, akinek még kicsit fura volt a helyzet és nehezebben oldódott, de olyan is volt, aki szinte „rutinosan” mozgott a csoportban. Szívmelengető volt látni a kislányt, aki a foglalkozás alatt nem szólt egy szót sem, de a vége felé csillogó szemmel ütötte a gongot.
Ha sikerül kialakítani az állandó kis csapatunkat, akkor biztos nagyszerű játékokat fogunk együtt játszani!
Szeretettel várom a szülőket és a csemetéket!
Simple Image Gallery Extended
Hogyan hatnak ránk a rezgések?
Kategória: Hangterápia / Játék hangtálakkal
Legyél te az első hozzászóló!
szombat, 02 január 2016 19:29
Életem egyik nagy élménye volt, amikor kézbevettem Masaru Emoto a Víz titokzatos élete c. könyvét. Ha még nem halottatok róla, röviden összefoglalom, miért. Masaru Emoto nemzetközi hírű japán kutató különféle üvegcsékbe vizet tett, és kísérletezni kezdett vele. Volt, amelyikre csak egy szót írt: pl, szeretet, vagy gyűlölet. Lefényképezte előtte is a szerkezetét egy elektronmikroszkópos felbontású fényképezővel, és utána is, amikor már egy ideje rajta volt a cédula. Vagy különféle zenéket játszott az üvegcséknek, és rögzítette fényképpel előtte és utána is a szerkezetüket. Döbbenetes felfedezést tett!
Megváltozott a szerkezetük! Mindenkinek, aki hitetlen ez ügyben, ajánlom! Mert ez mit is bizonyít?
Azt, hogy mivel mindennek rezgése van, a különféle kibocsátott rezgések meg tudják változtatni a miénket. Tehát ezzel rombolni, de gyógyítani is lehet! És fényképekkel bizonyítja!
A hangtálak kibocsátott rezgései is áthangolnak bennünket, megnyugtatnak, relaxáló hatásúak, harmonizálnak. Mikor a hangtálakkal játszunk a gyerekekkel, nem titkolt célunk, hogy játékosan elérjük, a gyerekek megismerkedjenek a rezgésekkel, megtapasztalják nyugtató hatását. Minél több folyadékot fogyaszt valaki, annál sikeresebben hatnak rá a rezgések, annál jobban működik az áramlás.
És nem mindegy milyen zenét hallgatunk, mit mondunk, hogyan mondjuk… Mindennek rezgése van…
Mit is csináltok a Zengi-bongin?
Kategória: Hangterápia / Játék hangtálakkal
Legyél te az első hozzászóló!
szombat, 02 január 2016 19:27
Ezt a kérdést szokták leggyakrabban feltenni. Igyekszem egy olyan csoportot kialakítani, akik többnyire rendszeresen jönnek. Ez fontos a közösség kialakulása miatt. Megismerkedünk egymással és a hangtálakkal. Megtanuljuk megfogni, megütni, a testünkre helyezni a hangtálakat. Próbálgatjuk, milyen távolságból lehet érezni a rezgésüket. Különféle játékokat játszunk velük. Pl a térben elhelyezkedünk egy-egy hangtállal és lesz egy bekötött szemű kereső, aki kimondja a társa nevét, aki megüti a nála lévő tálat, majd a kereső a hang alapján keresi a társát.
Történetet szövünk együtt, miközben a hangtálak is szereplők lesznek. A különféle játékok segítik finomodni az érzékelést, a figyelem koncentrálását.  Az együttes játékok során a gyerekek megtanulnak egymásra figyelni, gyakorolják a türelmet, empátiát. A közös élmények összekovácsolják a kis csapatot. A testre helyezett hangtálak nyugtatólag hatnak, és a rezgéseket az érzésen kívül játékosan még láthatóvá is teszem. A hangzás is nyugtató, de a rezgés hat a testre, melynek 75 %-a víz, harmonizál.
A hangtálak rezgéseivel mesebeli sétára indulunk, megfigyelhetjük a testünk érzeteit, fantáziánk pedig szárnyalhat. Mesélhetünk egymásnak élményeinkről. Különféle koncentrációs, érzékelős, kreatív játékokat játszunk.
A csoport játékosan fejleszti azokat a készségeket, melyek szükségesek az iskolában a jó teljesítmény eléréséhez, kapcsolatteremtéshez, miközben jókat játszunk! Tapasztaljátok meg!  Ajánlott szorongó gyermekeknek, olyanoknak akik nehezen teremtenek kapcsolatot, nem beszélnek.
Várlak benneteket 2018.szeptember 20-án 17 órakor a Felzárkózunk Alapítvány tornatermében Pomázon, a Mátyás király utca 4-ben! Váltócipő szükséges!
Az első alkalmon a szülő is résztvehet. A csoportot 12 alkalomra tervezem, két részletben lehet fizetni. 2X12 000 Ft, egyben 22 000 Ft.
Előzetes jelentkezést kérek a Ez az e-mail cím a spamrobotok elleni védelem alatt áll. Megtekintéséhez engedélyeznie kell a JavaScript használatát.
Kategória: Hangterápia / Játék hangtálakkal
Legyél te az első hozzászóló!
vasárnap, 01 március 2015 16:53
Ez a foglalkozás kiscsoportban zajlik. Ismerkedünk a tibeti hangtálakkal: az anyagukkal, a fogásukkal, a hangjukkal, az eredetükkel, a készítésükkel.
Megtapasztaljuk milyen hatást vált ki, ha a testünkre rakjuk, megütjük, ha közel tesszük a fülünket, a kezünket hozzá… ha beleállunk.
Játékos formában különféle fejlesztések zajlanak: figyelem, koncentráció, hallásfejlesztés, a tájékozódás térben és a fantázia, mind-mind szerepet kap. Emellett a gyerekek megtanulnak egymással kapcsolatot teremteni, odafigyelni egymásra. Egy sor olyan részképesség fejlődik, amely nagyon fontos az iskolába kerüléshez.
A foglalkozás 45 perces, és 5-10 éveseknek ajánlom.
Feliratkozás az RSS csatornára
Hangterápia / Játék hangtálakkal
Egervári lilla fejlesztés gyerek gyerekfoglalkozás gyereknevelés hangmasszázs hangterápia hangtál kreativitás Kézzel festés könyvajánló Művészetterápia részképesség sikerélmény terápia témaválasztás
Template Design © Joomla Templates GavickPro. All rights reserved.